Årvoll skole

Årvoll skole er en 1–10 skole (barne- og ungdomsskole) på Årvoll i bydel Bjerke i Oslo. Skolen åpnet 18. august 1955, og står i de kommende år overfor en utbygging, med planer om en ny idrettshall i tilknytning til skolen. Skolen ligger på nordsiden av Trondheimsveien.

Skolen ble reist i sammenheng med den store utbyggingen på Årvoll på begynnelsen av 50-tallet. USBL bygde i løpet av 5 år ca. 1200 leiligheter på Årvoll, og behovet for ny skole kom samtidig. Skolen ligger tett ved borettslaget Årvoll Vest som var innflyttingsklart 1954.

Skolens ungdomstrinn får elever fra Tonsenhagen 1–7 skole i tillegg til egne elever. Skolen samarbeider med Bjerke videregående skole i samme bydel. På ungdomsskolen er det fire forskjellige "Temaer" man kan velge mellom, og man har rundt 4 skoletimer i uka til disposisjon for disse valgene. Disse går under "A"-klassene (Idrett), "B"-klassene (Unge entreprenører, tidligere Bedrift), "C"-klassene (Kreativ kommunikasjon, tidligere Media og drama) og "D"-klassene (Forskere).

Rektorer 
 Berit Broch (1988–2006) 
 Karsten Lorentzen (2006–2010, til Sollerudstranda skole)
 Gry Sjødin Neander (2010–2011, til Rødtvet skole)
 Audun Aardal (2011– fra Jordal skole)

Se også
 Årvoll skoles musikkorps

Eksterne lenker
 Data og statistikk - MinOsloskole, Oslo kommune. Besøkt 5. februar 2018.
 Skolens hjemmeside
 Årvoll skoles musikkorps hjemmeside
 Siste dag som rektor på Årvoll skole

Barne- og ungdomsskoler i Oslo
Utdanningsinstitusjoner etablert i 1955
Årvoll
Skoler i bydel Bjerke
Jens Dunker